
ДО

ОБЩИНСКИ СЪВЕТ

гр. НЕСЕБЪР
                                                       ПРЕДЛОЖЕНИЕ
от

от Виктор Борисов Борисов – заместник кмет на община Несебър

  Относно: 
Даване на съгласие и разрешение за процедиране на проект за изменение на ПУП – ПР за кв. 1 по плана на гр. Обзор – юг, община Несебър  
УВАЖАЕМИ ГОСПОДИН ПРЕДСЕДАТЕЛ,

        УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

    
В общинска администрация е постъпило заявление с вх. № Н2-УТ-3095/30.04.2026 г. от Община Несебър, с което е представено задание по чл. 125 от Закона за устройство на територията за изменение на Подробен устройствен план – План за регулация за кв. 1 по плана на гр. Обзор – юг.
Имотите, предмет на разработката, попадат в охранителна зона „А“ по смисъла на чл. 10 от Закона за устройството на Черноморското крайбрежие.
В образуваната административна преписка е приложено задание за изменение на ПУП – ПР, изготвено във връзка с необходимостта от преработване на действащия регулационен план за кв. 1 по плана на гр. Обзор – юг, с цел оформяне на непрекъсната крайбрежна пешеходна алея в източната част на квартала и осигуряване на достъп до новата концесионна граница на морски плаж „Обзор – юг“, съобразно актуалното състояние на територията, без с разработката да се засяга границата на плажа.

В обхвата на разработката са включени обособените по действащия план за регулация в кв. 1 урегулирани поземлени имоти, както следва: УПИ I, УПИ II, УПИ III, УПИ IV, УПИ V, УПИ VI, УПИ VII и УПИ XI.
Преписката е окомплектована с необходимите документи, удостоверяващи, че са спазени изискванията на материалните разпоредби на закона.

Представеното задание по разработката за изменение на ПУП – ПР, е разгледано от ОбЕСУТ – Несебър и прието с решение по т. 8 от Протокол № 4 от проведено заседание на 04.06.2026г., като съответстващо на изискванията на ЗУТ и Наредба № 7 за правилата и нормативите за устройство на отделните видове територии и устройствени зони.
Преписката е окомплектована и с необходимото становище на РИОСВ – Бургас, изразено в писмо с изх. № ПД-1879-2/ 15.06.2026г.на РИОСВ – Бургас, съгласно което засегнатите имоти не попадат в защитени територии и защитени зони, нямат характеристика на пясъчни дюни и за тях не е необходимо провеждане на процедура по реда на глава втора от Наредбата за ОС.

Съгласно представеното задание и графичната разработка, изменението на ПУП – ПР предлага промяна на регулационните линии в кв. 1, за формирането на крайбрежна алея с обща площ 5 743 кв.м., осигуряваща непрекъсната пешеходна връзка по крайбрежието до новата концесионна граница на морския плаж.
Предвидената крайбрежна алея се образува от части от следните поземлени имоти с идентификатори по одобрената КК на гр. Обзор, както следва:
ПИ 53045.503.106 с площ 29 082,10 кв.м., урбанизирана територия, общинска частна собственост, с НТП „За друг вид озеленени площи“, от който за крайбрежната алея се предвиждат 1 682 кв.м.; 
ПИ 53045.503.325 с площ 3 766,10 кв.м., урбанизирана територия, с НТП „За друг вид озеленени площи“, от който за крайбрежната алея се предвиждат    3 409 кв.м.;  
ПИ 53045.225.87 с площ 350 кв.м., урбанизирана територия, общинска частна собственост, с НТП „За друг обществен обект, комплекс“, от който за крайбрежната алея се предвиждат 92 кв.м.; 
ПИ 53045.225.91 с площ 307,70 кв.м., урбанизирана територия, с НТП „За алея“, от който за крайбрежната алея се предвиждат 288 кв.м.; 
ПИ 53045.503.299 /УПИ III/ с площ 1 995,40 кв.м., урбанизирана територия, съсобствен имот, с НТП „Ниско застрояване до 10 м“, от който за крайбрежната алея се предвиждат 27 кв.м.;  
ПИ 53045.503.319 /УПИ I/ с площ 5 493,30 кв.м., урбанизирана територия, частна собственост, с НТП „Незастроен имот за курортно-рекреационен обект“, от който за крайбрежната алея се предвиждат 7 кв.м.;
ПИ 53045.503.320 с площ 429,90 кв.м., урбанизирана територия, общинска частна собственост, с НТП „За друг вид озеленени площи“, от който за крайбрежната алея се предвиждат 238 кв.м.
За целите на градостройството и с оглед оформлението и общата визия на крайбрежната алея, изменението предлага преконфигуриране на съществуващия УПИ I /ПИ 53045.503.319/, с площ 5493 кв.м., който да бъде преобразуван в УПИ I-319 с площ 6085 кв.м. и към него да се придадат части от съседни поземлени имоти, както следва:  257,5 кв.м. от ПИ 53045.225.87; 20,1 кв.м. от ПИ 53045.225.91; 192,7 кв.м. от ПИ 53045.503.320; 101,8 кв.м. от ПИ 53045.503.325; 26,3 кв.м. от ПИ 53045.503.106. Едновременно с това от УПИ I се отнемат 6,9 кв.м., които се придават към ПИ 53045.503.325 с оглед прецизиране на регулационните граници и включване към крайбрежната алея.
В УПИ III-299 /ПИ 53045.503.299/ - за сметка на отнетите 27 кв.м. му се придават 27 кв.м. от ПИ 53045.503.325, като площта и предназначението се запазва, УПИ IV-313, УПИ V-332, УПИ VII-333 и УПИ XI-297 запазват своите граници, предназначение и площи, като за тях не се предвиждат съществени изменения.
Отпадат УПИ II и УПИ VI, отредени по действащия план за озеленяване, като същите се преоформят в напречни пешеходни връзки, осигуряващи достъп от вътрешността на квартала към новопредвидената крайбрежна алея и морския бряг. Промяната на предназначението се предлага да се извърши в условията на чл. 62а, ал. 2 и 4 от ЗУТ, вкл. предвид факта че гр. Обзор е населено място с население до 10 000 жители. 

С предвиденото изменение не се променят устройствените показатели на прилежащите урегулирани поземлени имоти, не се изменя режимът на застрояване и не се създават нови възможности за допълнително застрояване. Запазват се действащите показатели за плътност, интензивност и височина на застрояване.
Предложеното изменение е с оглед осигуряване на по – добро устройствено планиране в тази територия и има за цел подобряване на достъпността до крайбрежната зона, създаване на непрекъсната пешеходна крайбрежна връзка, подобряване на обществената инфраструктура и привеждане на регулационния план в съответствие с актуалното фактическо състояние на имотите в територията.
Затова, за да бъде допуснато изменение на действащия ПУП – ПР, съгласно нормите на чл. 134, ал. 1, т. 1 и ал. 2, т. 2 и т. 6 във вр. с чл. 15 и чл. 62а, ал. 2 и 4 ЗУТ и във вр. с чл. 131, ал. 1 и ал. 2, т. 1 от ЗУТ, като собственик и заинтересувано лице, следва да е налице съгласие на Общински съвет – Несебър. 
При горните мотиви и на основание правомощията, предоставени ми със Заповед № 2866/14.11.2023г. на кмета на община Несебър, предлагам следния проект за:
                                                   РЕШЕНИЕ:
      
На основание чл. 21, ал. 1, т. 11 от ЗМСМА, във връзка с чл. 131, ал. 1 и ал. 2, т. 1 от ЗУТ и във вр. с чл. 134, ал. 1, т. 1, ал. 2, т. 2 и т. 6, и чл. 15 и чл. 62а, ал. 2 и 4 ЗУТ, Общински съвет – Несебър, след като съобрази изложените в предложението мотиви, дава съгласие да бъде изработено и процедирано изменение на ПУП – ПР за кв. 1 по плана на гр. Обзор – юг, община Несебър, по отношение на  УПИ I /ПИ 53045.503.319/, УПИ II /част от ПИ 53045.503.106/, УПИ III /ПИ 53045.503.299/, УПИ IV /ПИ 53045.503.313/, УПИ V /ПИ 53045.503.332/, УПИ VI /част от ПИ 53045.503.106/, УПИ VII /ПИ 53045.503.333/, УПИ XI /ПИ 53045.503.297/ и ПИ 53045.503.106, ПИ 53045.503.325, ПИ 53045.225.87, ПИ 53045.225.91, ПИ 53045.503.320, всички в кв. 1 по плана на гр. Обзор, с което се предлага изменение на регулационните линии, с цел оформяне на крайбрежна алея, като се осигури непрекъсната пешеходна връзка до новата концесионна граница на плажа и се приведе регулационният план в съответствие с актуалното състояние на територията.
Съгласно представената разработка за целите на градостройството и с оглед оформлението и общата визия на крайбрежната алея, с изменението се предлага преконфигуриране на УПИ I /ПИ 53045.503.319/, с площ 5493 кв.м., който да бъде преобразуван в УПИ I-319, с площ 6085 кв.м., като към него се придават части от съседни поземлени имоти, както следва: 257,5 кв.м. от ПИ 53045.225.87; 20,1 кв.м. от ПИ 53045.225.91; 192,7 кв.м. от ПИ 53045.503.320; 101,8 кв.м. от ПИ 53045.503.325; 26,3 кв.м. от ПИ 53045.503.106, заедно с това от УПИ I се отнемат 6,9 кв.м., които се придават към крайбрежната алея; от УПИ III-299 /ПИ 53045.503.299/ се отнемат 27 кв.м., като му се придават 27 кв.м. от ПИ 53045.503.325, след което площта и предназначението на УПИ- то се запазва; УПИ IV-313, УПИ V-332, УПИ VII-333 и УПИ XI-297 запазват своите граници, предназначение и площи; УПИ II и УПИ VI отпадат, като същите се преоформят в напречни пешеходни връзки, осигуряващи достъп от вътрешността на квартала към новопредвидената крайбрежна алея и морския бряг. Градоустройствените показатели на всички прилежащи урегулирани поземлени имоти се запазват и не се предвижда промяна в устройствените показатели и режима на застрояване.
Предвидената крайбрежна алея се ситуира с обща площ от 5 743 кв.м. и се формира от части от следните поземлени имоти по КККР на гр. Обзор: ПИ 53045.503.106 с площ 29 082,1 кв.м., общинска частна собственост, с НТП „За друг вид озеленени площи“, от който за крайбрежната алея се предвиждат 1 682 кв.м.; ПИ 53045.503.325 с площ 3 766,10 кв.м., урбанизирана територия, с НТП „За друг вид озеленени площи“, от който за крайбрежната алея се предвиждат    3 409 кв.м.; ПИ 53045.225.87 с площ 350 кв.м., урбанизирана територия, общинска частна собственост, с НТП „За друг обществен обект, комплекс“, от който за крайбрежната алея се предвиждат 92 кв.м.; ПИ 53045.225.91 с площ 307,70 кв.м., урбанизирана територия, с НТП „За алея“, от който за крайбрежната алея се предвиждат 288 кв.м.; ПИ 53045.503.299 /УПИ III/ с площ 1 995,40 кв.м., урбанизирана територия, съсобствен имот, с НТП „Ниско застрояване до 10 м“, от който за крайбрежната алея се предвиждат 27 кв.м.; ПИ 53045.503.319 /УПИ I/ с площ 5 493,30 кв.м., урбанизирана територия, частна собственост, с НТП „Незастроен имот за курортно-рекреационен обект“, от който за крайбрежната алея се предвиждат 7 кв.м.; ПИ 53045.503.320 с площ 429,90 кв.м., урбанизирана територия, общинска частна собственост, с НТП „За друг вид озеленени площи“, от който за крайбрежната алея се предвиждат 238 кв.м., така както това е предвидено в графичната част към приложеното задание. 

Изменението на ПУП – ПР следва да се изготви съгласно изискванията на ЗУТ, Наредба № 7 за правила и нормативи за устройство на отделните видове територии и устройствени зони и Наредба №8 за обема и съдържанието на устройствените планове.

Одобрява представеното задание за изменение на ПУП – ПР за кв. 1 по плана на гр. Обзор – юг, община Несебър, по отношение на  УПИ I /ПИ 53045.503.319/, УПИ II /част от ПИ 53045.503.106/, УПИ III /ПИ 53045.503.299/, УПИ IV /ПИ 53045.503.313/, УПИ V /ПИ 53045.503.332/, УПИ VI /част от ПИ 53045.503.106/, УПИ VII /ПИ 53045.503.333/, УПИ XI /ПИ 53045.503.297/ и ПИ 53045.503.106, ПИ 53045.503.325, ПИ 53045.225.87, ПИ 53045.225.91, ПИ 53045.503.320, ведно с графичната част към него.

Не възразява да бъде изменен ПУП – ПР за кв. 1 по плана на гр. Обзор – юг, община Несебър съгласно представеното предложението за изменение на ПУП – ПР за кв. 1 по плана на гр. Обзор – юг, община Несебър, като възлага на кмета на община Несебър да изпълни всички законово регламентирани дейности, функции и процедура по ЗУТ във вр. с цялостното процедиране на проекта за изменение на ПУП – ПР.
      ВИКТОР БОРИСОВ БОРИСОВ …………………….............

                                                         Зам. Кмет „Правно обслужване и общинска собственост“

                                                                  Упълномощен съгласно Заповед № 2866/14.11.2023г.
Съгласувал: Цена Вичева – адвокат ........................

Изработил: инж.И. Димова- Началник отдел УТ.........................

